## «Нұр Отан» партиясының кезекті XVIII съезіне пікір

## Бүгін Президент Нұрсұлтан Назарбаевтың қатысуымен «Нұр Отан» партиясының кезекті XVIII съезі өтті. Күн тәртібінде партияның 2030 жылға дейінгі «Бақуатты қоғам: онжылдықтың 10 мақсаты» атты жаңа бағдарламалық жобасы талқыланды. Бағдарлама негізінен әлеуметтік сипатқа ие. Бұдан бөлек, 2013 жылдан бері өзгеріс енгізілмеген партияның жарғысына жаңа баптар қосылады.

## Қазақстан халқының өмір сүру деңгейін арттыру механизмдері жан-жақты сараланатын «Нұр Отан» партиясының 18-съезінен үлкен үміт күтіп отыр едік. Құрылғанына 20 жыл толған саяси құрылым жиынында отандық экономиканы ынталандыру және стратегиялық мақсаттарды жүзеге асырудағы тиімді қадамдар айтылды. Ішкі партиялық жұмысты жаңғыртып, сандық жүйеге ауысқан жаңашыл «Нұр Отанның» съезінен саяси-әлеуметтік тұрақтылыққа, білім берудің жаңа деңгейге көшуіне және жұмыс істеуде цифрлық форматқа көшуге бағытталған нақты шара, нақты жұмыстар, мәнді құжаттар қабылданды. Әрбір қазақстандықтың өмір сүру деңгейін сапалы арттыруды көздейтін партияның алдағы онжылдыққа құралған он басты мақсаты айтылды.

## Бүгінгі жастарды ұлтжандылық рухта тәрбиелеу, оны қалыптастыру, ең негізгісі ана мен баланың қорғалу мәселесіне орасан зор көңіл бөлініп, нақты шаралар қолдану жоспарланды.Белсенді әлеуметтік саясатқа көшу, әр адамды болашағына пайдалы қолжетімді біліммен қамту, дені сау адамдардан мықты ұлт қалыптастыру, жаһанға бірдей әл-ауқат мақсаттарында экономиканың өсуі, қоғамның әл-ауқатының негізі ретінде бизнесті қолдау, азаматтардың қолайлы өмір сүруі үшін жағдай жасау. Сондай-ақ, азаматтардың мүддесінде мемлекеттің тиімділігін арттыру, жауапты азаматтардың үйлесімді қоғамын қалыптастыру, жастарды қолдау мен партияның ұзақ мерзімді саяси жетекшілігін қамтамасыз ету болып табылады.

## Бұл съезд әлеуметтік қолдауды күшейтуге және азаматтардың тұрмыс сапасын арттыруға арналған бірқатар шаралардың бастауы болатындай. Съезд жұмысынан аз қамтылған отбасыларға әлеуметтік қолдау көрсету ісін күшейту, жас жанұялардың баспана жағдайын жақсарту мүмкіндіктерін арттыру, өңірлерді жан-жақты дамыту, жастарды тұрақты жұмыспен қамтудың тетіктерін қамтитын жаңа бастамалар күтеміз.

## Маған ұнағаны – Ауылдың дамуына мән беріп, ауылдағыларға жұмыс берсең, істейді. "Үй салып, инфраструктураны дамытсақ, бізге ауылдан халық тартыла бастайды. Үлгі бола алатын ауылдар бар, осы орайда Үкіметке "Ауыл – ел бесігі" бағдарламасын құруды тапсырамын. Ол үшін 90 млрд теңге бөлініп, 2019-2020 жылдары игерілуі керек". Съездің негізгі мақсаты – өмір сүру сапасын арттыру болды.